રાજય સરકારે ખેડુતોના માલ સમયસર ટેકાના ભાવે ખરીદી થાય તે માટે આવું આગોતરૂં આયોજન કર્યુ અને ખરીદી બને તેટલી પારદર્શક થાય તેનું જડબેસલાક આયોજન કર્યુ હતું. ખેડુતોની પડખે ઉભા રહેવાની ભાજપની ગુજરાત સરકારની પ્રતિબઘ્‍ધતાને કારણે, રાજયમાં મગફળીની વિક્રમજનક માત્રામાં ખરીદી થઈ હતી. કોઈ કોઈ કેન્‍દ્રો પરકેટલાંક લાલચું વ્‍યવસ્‍થાપકો અને સબંધિત અધિકારીઓની મિલિભગતથી ગેરરીતિઓ થઈ હોય શકે, આમ છતાં, અત્‍યાર સુધીમાં માત્ર પેઢલા ખાતેના ગોડાઉન નં. 1માં મગફળીમાં ભેળસેળ હોવાનું માલુમ પડેલ છે. આ ગોડાઉનમાં કુલ 31000 ગુણી મગફળી એટલે કે લગભગ 108પ ટન મગફળીનો સંગ્રહ થયેલ. છેલ્‍લા બે વર્ષમાં સરકારની કુલ 10 લાખ 46 હજાર ટન મગફળીની ખરીદી થઈ છે. આમ કુલ ખરીદીના 0.0001% એટલે કે, 1000માં ભાગ કરતાં પણ ઓછી મગફળી ભેળસેળવાળી માલુમ પડી છે.